En tørstig tyv anholdt efter at have stjålet otte flasker champagne.

En patrulje blev søndag eftermiddag kaldt ud til et butikstyveri ved Netto i Danmarksgade i Aalborg. En butikstyv havde stjålet otte flasker champagne, lagt dem i sin taske og løbet fra butikken – dog var han blevet fanget på overvågningen. Patruljen valgte at lede efter tyven i nærområdet, hvor de kom forbi et værtshus. I rygerummet kunne de se personen fra overvågningen. Den 34-årige tyv blev anholdt – sigtet for butikstyveri.